Document ID: 32004R1741

KOMISJONI MÄÄRUS (EÜ) nr 1741/2004,
7. oktoober 2004,
millega muudetakse määrust (EÜ) nr 1291/2000, millega nähakse ette põllumajandussaaduste impordi- ja ekspordilitsentside ning eelkinnitussertifikaatide süsteemi kohaldamise üksikasjalikud ühiseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 26 lõiget 3 ja muude põllumajandussaaduste ja -toodete turgude ühist korraldust käsitlevate määruste vastavaid sätteid,
ning arvestades järgmist:
(1)
Kui impordilitsentse kasutatakse imporditollimaksu soodusmäära kindlaksmääramiseks tariifikvoodi alusel, on oht võltsitud impordilitsentside kasutamiseks, eriti olukorras, kus vähendamata impordimaksu ja vähendatud tollimaksu või tollimaksu nullmäära vahe on suur. Sellise pettuseohu vähendamiseks tuleks luua esitatud litsentside õigsuse kontrollimise mehhanism.
(2)
Seepärast tuleks komisjoni määrust (EÜ) nr 1291/2000 (2) vastavalt muuta.
(3)
Käesoleva määrusega ettenähtud meetmed on kooskõlas kõikide asjaomaste korralduskomiteede arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1291/2000 artiklile 50 lisatakse lõige 5:
“5. Vabasse ringlusse lubamise deklaratsiooni vastuvõtnud tolliasutus säilitab litsentsi koopia või esitatud väljavõtte, millega kaasneb õigus sooduskorrale. Vähemalt 1 % esitatud litsentside koopiad ja vähemalt kaks litsentsi aastas tolliasutuse kohta saadetakse riskianalüüsi alusel litsentsidel märgitud väljastavale asutusele litsentside õigsuse kontrollimiseks. Käesolevat lõiget ei kohaldata elektrooniliste litsentside suhtes või litsentside suhtes, mille puhul on ühenduse eeskirjadega sätestatud muu kontrollimeetod.”
Artikkel 2
Käesolev määrus jõustub Euroopa Liidu Teatajas avaldamisele järgneva kolmanda kuu esimesel kuupäeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. oktoober 2004

Labels: 3
6